**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: **Stredná odborná škola elektrotechnická**

Sídlo: J. Kollára 536/1, 033 01 Liptovský Hrádok

IČO: 00893170

DIČ: 2020581739

Kontaktná osoba (meno a priezvisko): Ing. Ivana Helebrandtová

tel. č. kontaktnej osoby: 0445222072

e-mail kontaktnej osoby: ekonomka@soselh.sk

adresa hlavnej stránky verejného

obstarávateľa /URL/: [www.soselh.sk](http://www.soselh.sk)

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. d) zákona o verejnom obstarávaní.

**3. Názov zákazky podľa verejného obstarávateľa: „*Exkurzie*“**

**4. Druh zákazky:** služby

**5. Hlavné miesto** dodania tovaru/poskytnutia služieb/uskutočnenia stavebných prác: v zmysle rámcovej dohody

**6. Výsledok verejného obstarávania (typ zmluvy, lehota na realizáciu zákazky, platobné podmienky):** výsledkom verejného obstarávania je uzatvorenie rámcovej dohody na poskytovanie služieb organizačného zabezpečenia exkurzií s rôznym počtom opakovaní. Lehota na realizáciu zákazky ako aj platobné podmienky sa spravujú rámcovou dohodou a zmluvou o poskytnutí NFP uzatvorenou medzi verejným obstarávateľom a sprostredkovateľským orgánom (Ministerstvom školstva, vedy, výskumu a športu SR).

**7. Opis predmetu zákazky:**

Predmetom zákazky je dodávka komplexného zabezpečenia služieb cestovnej kancelárie (prípadne cestovnej agentúry, tam kde je to možné) spojených s realizáciou odborných exkurzií verejného obstarávateľa podľa špecifikácie, ktorá tvorí Prílohu č. 1 tejto Výzvy a podľa požiadaviek verejného obstarávateľa. Súčasťou zákazky sú všetky náklady priamo aj nepriamo súvisiace s predmetom zákazky a všetky ostatné súvisiace náklady uchádzača v zmysle Prílohy č. 1 tejto Výzvy.

Zákazka nie je rozdelená na logické celky (časti) z dôvodu, že tvorí jeden komplexný a logický celok. Verejný obstarávateľ po dôkladnom preskúmaní a následnom zvážení následkov možného rozdelenia predmetu zákazky na časti, má za to, že ak by obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie jednotlivých dodávateľov častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky, cieľa a plnenia jej predmetu. Zároveň s ohľadom na hospodársky aspekt verejného obstarávania, verejný obstarávateľ prišiel k názoru, že v prípade ak sa úspešným uchádzačom stane jeden subjekt, bude princípu hospodárnosti a prorporcionality učinené zadosť vo vyššej miere (priaznivejšie ceny za viac exkurzií) než by to bolo v prípade viacerých víťazných uchádzačov. Verejný obstarávateľ bral do úvahy tiež skutočnosť, že v súčasnej situácii (striedanie jednotlivých vĺn) pandémie COVID-19, je nevyhnutné aby sa úspešným uchádzačom stal taký subjekt, u ktorého bude existovať dostatočný predpoklad, že bude schopný realizovať predmet zákazky (v celku), a ktorého ekonomická bonitnosť je dostatočná aj pri zohľadnení pandemickej situácie a prípadného výpadku príjmov a zároveň má uzatvorené poistenie voči insolventnosti (cestovné kancelárie).

**8. Spoločný slovník obstarávania:**

63510000-7 - Služby cestovných kancelárií a podobné služby

**9. Predpokladaná hodnota zákazky v EUR bez DPH:**

Predpokladaná hodnota zákazky bude určená týmto prieskumom (určenie predpokladanej hodnoty a určenie úspešného uchádzača bude realizované jedným prieskumom trhu), pričom prieskum trhu je nástrojom na určenie predpokladanej hodnoty zákazky v zmysle § 6 ods. 1 ZVO.)

**10. Hlavné podmienky financovania a platobné dojednania:**

Predmet zákazky je financovaný z vlastných prostriedkov verejného obstarávateľa a z Operačného programu Ľudské zdroje v rámci projektu „*Zvýšenie kvality odborného vzdelávania a prípravy na Strednej odbornej škole elektrotechnickej Liptovský Hrádok*“, Kód ITMS projektu: 312011**Z821**. Platobné dojednania sú špecifikované v rámcovej dohode.

Všetky náklady a výdavky spojené s prípravou, spracovaním a predložením ponuky znáša uchádzač.

**11. Podmienky účasti:**

*Osobné postavenie vrátane požiadaviek týkajúcich sa zápisu do živnostenských alebo obchodných registrov:*

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia stanovené v §32 ods. 1 písm. b) – f) Zákona o verejnom obstarávaní (ďalej len ZVO).
2. Splnenie týchto podmienok uchádzač preukazuje dokladmi podľa §32 ods. 2 písm. b) – f) ZVO. V súlade s §32 ods. 3 ZVO verejný obstarávateľ nepožaduje predloženie dokladov podľa § 32 ods. 2 písm. b), c) a písm. e) zákona o verejnom obstarávaní od uchádzača, ktorý má sídlo alebo miesto podnikania v Slovenskej republike, nakoľko je oprávnený použiť údaje z informačných systémov verejnej správy.
3. Ak má uchádzač sídlo, miesto podnikania alebo pobyt mimo územia Slovenskej republiky môže splnenie týchto podmienok preukázať podľa §32 ods. 4 a ods. 5 ZVO.
4. Podmienky účasti môže uchádzač preukázať aj:
5. v súlade s §39 ZVO jednotným európskym dokumentom, alebo
6. v súlade s §114 ods. 1 ZVO čestným vyhlásením, alebo
7. v súlade s §152 ZVO informáciou o zápise do zoznamu hospodárskych subjektov. Verejný obstarávateľ uzná za rovnocenný zápis alebo potvrdenie o zápise vydané príslušným orgánom iného členského štátu Európskej únie.
8. Ak uchádzač nepredloží doklady preukazujúce splnenie podmienok účasti týkajúcich sa osobného postavenia, verejný obstarávateľ v súlade s §152 ods. 4 ZVO overí zapísanie hospodárskeho subjektu v zozname hospodárskych subjektov.
9. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
10. Ekonomické a finančné postavenie
11. Verejný obstarávateľ vyžaduje splnenie podmienky podľa § 33 ods.1 písm. b) zákona o verejnom obstarávaní. **V zmysle zákona č. 170/2018 Z.z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov sú cestovné kancelárie povinné mať uzatvorené poistenie zájazdu pre prípad úpadku** (§10). Mať uzatvorenú zmluvu s poistiteľom o poistení zájazdu pre prípad úpadku nemá povinnosť cestovná agentúra, t. j. subjekt, ktorý len sprostredkuje predaj zájazdov iných cestovných kancelárií. Aj cestovná agentúra je však povinná preukázať, že cestovná kancelária, ktorej zájazd sprostredkuje na predaj, má takéto poistenie uzatvorené.

Minimálna požadovaná úroveň štandardov:

1. Uchádzač preukáže požiadavku ekonomického a finančného postavenia preukázaním sa platnou ochranou pre prípad úpadku resp. zabezpečením garancie plnenia v rozsahu podľa zákona 170/2018 na základe zmluvy o poistení alebo zmluvy o bankovej záruke uzatvorenej medzi cestovnou kanceláriou a poskytovateľom ochrany pre prípad úpadku.
2. **Cestovná agentúra alebo iný uchádzač na zabezpečenie splnenia tejto podmienky sa môže preukázať zárukou, zmluvou alebo inou garanciou v zmysle predchádzajúceho odseku a zmluvou alebo iným záväzným dokumentom uzatvoreným medzi agentúrou a kanceláriou a to tak, aby naplnili dikciu §33 ods. 2 zákona o verejnom obstarávaní.**
3. Uchádzač alebo záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
4. Splnenie podmienok účasti môže uchádzač preukázať vyplneným Jednotným európskym dokumentom podľa § 39 ods. 1 zákona, pričom z uchádzačom predloženého predmetného dokumentu musí byť jednoznačne zrejmé, že rozsahom a obsahom spĺňa podmienky účasti požadované verejným obstarávateľom, ku dňu predkladania ponúk a je schopný túto skutočnosť preukázať.
5. Splnenie podmienok účasti môže uchádzač preukázať aj čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.
6. Uchádzač predloží scany originálov alebo úradne osvedčené kópie dokladov.

*Technická a odborná spôsobilosť*

1. Verejný obstarávateľ vyžaduje splnenie podmienky podľa § 34 ods. 1 písm. g) zákona - údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov. Verejný obstarávateľ uvedené vyžaduje s ohľadom na plnenie povinnosti zabezpečiť na jednotlivé plnenia (exkurzie) zákazky aj prítomnosť kvalifikovaného sprievodcu cestovného ruchu (držiteľ osvedčenia o absolvovaní akreditovaného vzdelávacieho programu).

Minimálna požadovaná úroveň štandardov:

1. Uchádzač preukáže splnenie podmienky účasti predložením nasledovných dokladov pre minimálne jednu osobu zodpovednú za splnenie podmienky na predmet zákazky – zabezpečenie kvalifikovaného sprievodcu cestovného ruchu:
* doklad o odbornej spôsobilosti na výkon činnosti kvalifikovaného sprievodcu cestovného ruchu (držiteľ osvedčenia o absolvovaní akreditovaného vzdelávacieho programu), teda osoby, ktorá spĺňa osobitnú podmienku prevádzkovania viazanej živnosti a disponuje dostatočnou odbornou spôsobilosťou.
1. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú.

**Zdôvodnenie primeranosti určených podmienok účasti**

Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva ako aj na súčasnú situáciu na hospodárskom trhu poskytovateľov zájazdov resp. exkurzií s ohľadom na pandemickú situáciu šírenia vírusu COVID-19.

**12. Kritérium/kritériá na vyhodnotenie ponúk a pravidlá ich uplatnenia:**

Verejný obstarávateľ stanovil 1 kritérium na vyhodnotenie ponúk: **najnižšia cena za predmet zákazky v EUR vrátane DPH**. Ponuky budú vyhodnocované podľa stanovených kritérií na základe najnižšej ceny.

**13. Lehota na predkladanie ponúk uplynie dňa: 11.10.2021 do: 10:00**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:**

*Predmetná zákazka sa realizuje elektronickou komunikáciou.*

1. Elektronická komunikácia vrátane doručovania, prostredníctvom ktorého sa predmetné verejné obstarávanie realizuje, sa uskutočňuje spôsobom určeným funkcionalitou elektronického nástroja **eZakazky** na portáli:

Prístup pre uchádzača: [https://www.ezakazky.sk/zilinskysamospravnykraj/index.cfm?module=Item&page=Ite m&ItemID=67838975&](https://www.ezakazky.sk/zilinskysamospravnykraj/index.cfm?module=Item&page=Ite%20%20%20%20%20%20m&ItemID=67838975&%20)

Prístup cez eProfil: [https://www.ezakazky.sk/zilinskysamospravnykraj/index.cfm?module=customer&page=ShowProfile&ItemID=67838975&](https://www.ezakazky.sk/zilinskysamospravnykraj/index.cfm?module=customer&page=ShowProfile&ItemID=67838975&%20)

1. Pre bezproblémové používanie elektronického nástroja eZakazky je nutné zo strany záujemcu/uchádzača mať počítač pripojený k internetu a využívať jeden z podporovaných internetových prehliadačov Microsoft Edge – minimálne vo verzii 40, Firefox – minimálne vo verzii 26, Google Chrome – minimálne vo verzii 35. Správna funkčnosť iných prehliadačov je možná, avšak nie je garantovaná. Ďalej je nutné mať v prehliadači zapnuté „cookies“.
2. Registrácia a prihlasovanie:
3. **ak ešte záujemca nemá zriadené konto v elektronickom nástroji eZakazky**, klikne na tlačítko „*Registrovať nového dodávateľa*“, vyplní údaje a postupuje podľa pokynov uvedených pri registrácii v elektronickom nástroji na webovej adrese www.ezakazky.sk. Po registrácii mu budú na ním uvedenú e-mailovú adresu doručené prístupové údaje, ktorými sa prihlási do elektronického nástroja;
4. **ak už záujemca má v elektronickom nástroji zriadené konto**, prihlási sa svojim prihlasovacím menom a heslom; v prípade, ak ho zabudol, klikne na tlačítko “*Zabudli ste heslo?”.* Po kliknutí na tlačítko sa zobrazí jednoduchý formulár, kde je potrebné zadať prihlasovací e-mail a po kliknutí na tlačidlo “*Odoslať*“ elektronický nástroj vygeneruje nové heslo a odošle ho na zadaný e-mail, ktorým sa záujemca prihlási do elektronického nástroja; alebo
5. **prihlási sa prostredníctvom eID**, v tomto prípade sa záujemca zaregistruje spôsobom podľa bodu a), ktorým sa mu zriadi v elektronickom nástroji konto a prihlási sa prostredníctvom eID. Elektronické ponuky je možné predložiť vložením do elektronického nástroja eZakazky.
6. Ponuka sa predkladá elektronicky tak, že uchádzač vkladá svoju elektronickú ponuku do elektronického nástroja eZakazky, v určených komunikačných formátoch a nižšie určeným spôsobom.
7. Uchádzač predloží svoju ponuku elektronicky po prihlásení sa do elektronického nástroja eZakazky, **vložením podpísaných a naskenovaných súborov do elektronického nástroja eZakazky a to pod názov verejného obstarávateľa a prislúchajúcim názvom tejto zákazky v lehote na predkladanie ponúk**. Elektronický nástroj zabezpečuje šifrovanie a kódovanie ponúk. Automaticky zabezpečí uzamknutím ponuky do lehoty na otváranie ponúk tak, aby ju nebolo možné pred lehotou na otváranie ponúk sprístupniť.
8. Celá ponuka a dokumenty vyhotovené uchádzačom, ktoré tvoria obsah ponuky budú podpísané štatutárnym orgánom uchádzača alebo členom štatutárneho orgánu; resp. osobou oprávnenou konať za uchádzača, ktorú uviedol v titulnom liste ponuky vtedy, ak v doručenej ponuke predloží aj originál alebo úradne osvedčenú fotokópiu splnomocnenia, ktoré ho oprávňuje k takémuto úkonu.
9. V predmetnej zákazke uchádzač elektronicky vloží svoju ponuku prostredníctvom elektronického nástroja eZakazky tak, že **uchádzač klikne na záložku „Odoslanie ponuky“, vľavo v „Menu“ klikne na záložku „Identifikácia uchádzača“ a skontroluje údaje**. V prípade potreby úpravy údajov, údaje doplní či upraví a potom údaje uloží. **Následne uchádzač klikne na záložku „Dokumenty“ a nahrá predmetné dokumenty ponuky do tejto záložky.** Ďalej uchádzač klikne na „**Návrh na plnenie kritérií“ a vyplní elektronický formulár s návrhom na plnenie kritérií so svojimi návrhmi na plnenie kritérií v zmysle prílohy č. 2** tejto Výzvy na predkladanie ponúk.
10. **K odoslaniu celej ponuky uchádzač pristúpi tak, že klikne na záložku „Rekapitulácia a odoslanie ponuky“** (vpravo dole) **a kliknutím na tlačidlo „Odoslať ponuku“ ponuku odošle**! Momentom doručenia pre účely elektronickej komunikácie sa rozumie moment odoslania informácií resp. dokumentov jednej strany, nakoľko tieto sa nachádzajú okamžite v dispozičnej sfére druhej strany komunikácie, t.j. zásielka sa považuje za doručenú ak jej adresát bude mať objektívnu možnosť oboznámiť sa s jej obsahom.
11. **Iný spôsob komunikácie, ako je vyššie uvedený v procese zadávania predmetnej zákazky je neprípustný a nie je možné ho uplatniť zo strany záujemcov/uchádzačov, s výnimkou prípadov, keď to výslovne vylučuje ZVO. V prípade predloženia ponuky iným spôsobom ako elektronicky, bude ponuka uchádzača vylúčená.**
12. Ponuka musí byť vyhotovená písomne a spôsobom, ktorej obsah je pre fyzickú osobu čitateľný a tak, aby bolo zaručené trvalé zachytenie jej obsahu. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky predložené v lehote na predkladanie ponúk, sa uchádzačom nevracajú, zostávajú ako súčasť dokumentácie vo verejnom obstarávaní.

**15. Požadovaný obsah ponuky:**

* vyplnený a podpísaný Návrh na plnenie kritérií a cenovú tabuľku s nacenenými položkami - **Príloha č. 2** tejto Výzvy,
* **doklady preukazujúce splnenie** podmienok účasti z hľadiska **osobného postavenia** uchádzača v zmysle §32 ods. 2 písm. b) – f) Zákona o verejnom obstarávaní alebo čestné vyhlásenie, alebo JED
* **doklady preukazujúce splnenie** podmienok účasti z hľadiska **finančného alebo ekonomického postavenia** v zmysle §33 Zákona o verejnom obstarávaní a tejto Výzvy
* **doklady preukazujúce splnenie** podmienok účasti z hľadiska **technickej a odbornej spôsobilosti** v zmysle §34 Zákona o verejnom obstarávaní a tejto Výzvy

*Uchádzač nemusí predkladať vyplnenú a podpísanú rámcovú dohodu – táto bude uzatvorená len s úspešným uchádzačom.*

**Ak uchádzač nepredloží všetky požadované dokumenty podľa tejto výzvy a nebude možné uplatniť inštitút vysvetlenia/doplnenia v zmysle zákona, nebude jeho ponuka hodnotená**

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená rámcová dohoda.

**17. Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk). Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**18. Zákazka sa týka projektu / programu financovaného z fondov EÚ:**

Zvýšenie kvality odborného vzdelávania a prípravy na Strednej odbornej škole elektrotechnickej Liptovský Hrádok (Kód projektu ITMS2014+: 312011Z821).

**19. Ďalšie informácie:**

Úspešný uchádzač sa zaväzuje strpieť výkon auditu/kontroly súvisiaceho s dodávanou službou, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.

**20. Dátum zaslania výzvy na predkladanie ponúk:**

**29.09.2021**

**Prílohy:**

* Príloha č. 1: Opis predmetu zákazky
* Príloha č. 2: Návrh na plnenie kritérií
* Príloha č. 3: Návrh rámcovej dohody
* Príloha č. 4: Vzor čestného vyhlásenia